Angst essen Seele auf
<s>Angst essen Seele auf (), u Jugoslaviji prikazan pod naslovom Svi drugi se zovu Ali je zapadnonjemački igrani film snimljen 1974. godine u režiji Rainera Wernera Fassbindera.</s><s>Predstavlja svojevrsni remake hollywoodske melodrame All That Heaven Allows iz 1955. godine.</s><s>Protagonistica, čiji lik tumači Brigitte Mira, je Emmi Kurowski, 60-godišnja münchenska udovica koja, sticajem okolnosti, upozna dvadeset godinam mlađeg marokanskog gastarbajtera po imenu Ali (čiji lik tumači tadašnji Fassbinderov ljubavnik El Hedi ben Salem) te sa njime započinje ljubavnu vezu.</s><s>Radnja prikazuje kako njihova veza izaziva zgražanje i negodovanje Emmine porodice i okoline, ali kako prava iskušenja nastaju tek kada počnu živjeti zajedno i shvate koliko su, zapravo, različiti.</s>

<s>Fassbinder je korijen zapleta za film imao u priči koju kazuje jedan od likova njegovog filma Američki vojnik iz 1970. godine.</s><s>Ali je snimljen u roku u dva tjedna, a hiperproduktivni i radoholičarski Fassbinder ga je zamislio kao svojevrsnu "stilsku vježbu" u pauzi snimanja filmova Martha i Effie Brist.</s><s>Usprkos toga, zbog svoje društvene angažiranosti, odnosno kritike rasističkih predrasuda i tinjajuće ksenofobije u njemačkom društvu, brzo je stekao izuzetan ugled, te se danas smatra jednim od najboljih ostvarenja Fassbinderove filmografije.</s>

<s>Godine 2002. je poslužio kao inspiracija za kratki igrani film Angst isst Seele auf, koji se također bavi temom rasizma u njemačkom društvu.</s>

<s>Uloge
 Brigitte Mira - Emmi Kurowski
 El Hedi ben Salem - Ali
 Barbara Valentin - Barbara
 Irm Hermann - Krista
 Rainer Werner Fassbinder - Eugen
 Karl Scheydt - Albert Kurowski
 Marquard Bohm - Gruber
 Walter Sedlmayr - Angermayer
 Doris Mattes - Frau Angermeyer (kao Doris Mathes)
 Lilo Pempeit - Frau Münchmeyer
 Gusti Kreissl - Paula
 Margit Symo - Hedwig
 Elisabeth Bertram - Frieda
 Helga Ballhaus - Yolanda
 Elma Karlowa - Frau Kargus
 Anita Bucher - Frau Ellis
 Katharina Herberg - Žena u baru</s>

<s>Napomene</s>

<s>Vanjske veze</s>

<s>Zapadnonjemački filmovi
Dramski filmovi
Romantični filmovi</s>

